ગુગલના પ્રમુખ કાર્યકારી – સીઈઓ ભારતીય મૂળના સુંદર પિચાઈએ જણાવ્યું હતું કે, તેઓ આ રીતો દેખાવો કરીને વિરોધ વ્યકત કરવાના કર્મચારીઓના અધિકારનું સમર્થન કરે છે. સુંદર પિચાઈના જણાવ્યા અનુસાર, હૈદરાબાદ, ગુડગાંવ અને મુંબઈસ્થિત ગુગલની ઓફિસના આશરે 150 જેટલા કર્મચરીઓએ વોકઆઉટ કર્યો હતો. તેમણે જણાવ્યું હતું કે,ભૂતકાળમાં થયેલી કાર્યવાહી તેમજ તેના લીધે કર્મચારીઓને જે પીડા ભોગવવી પડી તેનો મને અફસોસ છે. કંપનીના સીઈઓ હોવાને નાતે વ્યક્તિગત રીતે મારા માટે એ અનિવાર્ય બની જાય છેકે અનુચિત વર્તન કરનારાઓની સામે સખ્ત કાર્યવાહી અપનાવવામાં આવે. તેમણે જણાવ્યું હતું કે, યૌન ઉત્પીડનના આરોપો સંબંધિત 13 વરિષ્ઠ અધિકારીઓ અને 48 કર્મચારીઓને કાઢી મૂકવામાં આવ્યા હતા.